b"\n_START_ARTICLE_\nManuel Ben\xc3\xadtez Parodi\n_START_SECTION_\nBiografia\n_START_PARAGRAPH_\nEn 1861 ingress\xc3\xa0 a l'Escola Especial d'Estat Major de l'Ex\xc3\xa8rcit, en la que va aconseguir el grau de tinent en 1865, el de general de brigada en 1903 i el de general de divisi\xc3\xb3 en 1910. Va ser membre del cos d'Estat Majori director  de l'Acad\xc3\xa8mia del mateix Cos, on va ser professor de c\xc3\xa0lculs i Mec\xc3\xa0nica. Tamb\xc3\xa9 fou director del Dip\xc3\xb2sit de la Guerra i Cap de la Comissi\xc3\xb3 Geod\xc3\xa8sica del Mapa d'Espanya. Va ser Vocal de la Junta Consultiva d'Assegurances. Va escriure  treballs cient\xc3\xadfics i llibres de textos._NEWLINE_Vicepresident de la Reial Societat Geogr\xc3\xa0fica d'Espanya. Entre altres condecoracions, va rebre la creu de l'Orde de Carles III, les encomanes de nombre de l'Orde d'Isabel la Cat\xc3\xb2lica i de l'Orde d'Alfons XII, aix\xc3\xad com la gran creu de l'Orde de Sant Hermenegild i el grau d'oficial de la Legi\xc3\xb3 d'Honor francesa. En 1905 ingress\xc3\xa0 com a acad\xc3\xa8mic de nombre a la Reial Acad\xc3\xa8mia de Ci\xc3\xa8ncies Exactes, F\xc3\xadsiques i Naturals."